rejauldu/bengali-wikipedia huggingface dataset:
নানাসে ইনো (, ; জন্ম: ২ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ভিসেল কোবের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন নানাসে ইনো ১৯৯৬ সালের ২রা অক্টোবর তারিখে জাপানের নিগাতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ভিসেল কোবের খেলোয়াড়
সুমচা বা পিট্টা হল পাসসেরিন (চড়ুই জাতীয় পাখি) গণের পাখির একটি পরিবার, যা এশিয়া, অস্ট্রেলেসিয়া এবং আফ্রিকাতে পাওয়া। পৃথিবীতে ৪০-৪২ প্রজাতির সুচমা আছে বলে ধারণা করা হয়, এগুলোর সাধারণ চেহারা ও অভ্যাস প্রায় একই রকম। পিট্টা হল পুরাতন ওয়ার্ল্ড সাবস্কাইন এবং অন্যান্য পাখির মধ্যে তাদের নিকটাত্মীয় হল স্মিথর্ন এবং ক্যাল্টিপটোমেন গণ। পূর্বে এ গণটিকে একমাত্র গণ হিসেবে গণ্য করা হত। পরবর্তীতে ২০০৯ সালে বৈজ্ঞানিক গবেষণার ভিত্তিতে এ গণটি ভেঙে নতুন দুটি গণ হাইড্রর্নিস ও ইরিথ্রোপিট্টা-এর সৃষ্টি হয়। পাসসেরিন আদর্শমান অনুসারে পিট্টা মধ্যম আকারের, ১৫ থেকে ২৫ সেন্টিমিটার (৫.৯ - ৯.৮ ইঞ্চি) দৈর্ঘ্য, এবং সুঠাম, শক্তিশালী, দীর্ঘতম পা বিশিষ্ট। তাদের অত্যন্ত ছোট লেজ এবং স্থূলকায়, শক্তিশালী ও কিছুটা ভোঁতা ঠোঁট রয়েছে। অনেক উজ্জ্বল রঙের পাখা আছে।  অধিকাংশ পিট্টা প্রজাতি ক্রান্তীয়; সামান্য কিছু প্রজাতি নাতিশীতোষ্ণ জলবায়ুতেও পাওয়া যায়। তারা বেশিরভাগই বনভূমিতে পাওয়া যায়, কিন্তু কিছু কিছু স্ক্র্যাপ এবং ম্যানগ্রোভে বাস করে। সুমচা বা পিট্টারা অধিক টেরিস্টোরিয়াল বা এলাকাকাতর এবং বেশিরভাগই নির্জন প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। তারা কেঁচো, শামুক, কীটপতঙ্গ এবং অনুরূপ আকারের শিকার, পাশাপাশি ছোট মেরুদন্ডী প্রাণী খায়। পিট্টা একগামী হয় এবং নারী পাখিটি একটি গাছ বা ঝরনা, বা কখনও কখনও মাটিতে বড় গম্বুজ আকারের বাসা বাঁধে ও ছয়টি পর্যন্ত ডিম পাড়ে। পিতা ও মাতা উভয়েই বাচ্চাদের যত্ন নেয়।চারটি প্রজাতি পিট্টা সম্পূর্ণরূপে অভিবাসী, আরো অনেক আংশিকভাবে অভিবাসী, যদিও তাদের অভিবাসন খুব কম বোঝা যায়।  প্রকৃতি সংরক্ষণের জন্য আন্তর্জাতিক ইউনিয়ন চার প্রজাতির সুমচাকে বিপন্ন হিসেবে তালিকাভুক্ত করেছে, আরও নয়টি প্রজাতি অরক্ষিত হিসাবে তালিকাভুক্ত করেছে এবং আরও বেশ কয়েকটি হুমকির মুখে রয়েছে। সুমচার প্রধান হুমকি হল দ্রুত বনাঞ্চল ধ্বংসের মাধ্যমে তাদের আবাসস্থলের ক্ষতি, তবে তারা খাঁচা-পাখি বাণিজ্যের‌ও লক্ষ্যবস্তু হয়েছে। তারা তাদের সুন্দর পালক ও তাদের দেখতে পাওয়া সহজলভ্য না হ‌ওয়ার কারণে পাখি দর্শকদের নিকট অত্যন্ত জনপ্রিয়।  বর্ণনা  পিট্টা পাখিগুলো ছোট থেকে মাঝারি আকারের পাসসেরিন, আকারে ১৫ সেন্টিমিটার (৫.৯ ইঞ্চি) (ব্লু ব্যান্ডেড পিট্টা) থেকে ১৯ সেন্টিমিটার (১১ ইঞ্চি) (জিয়ান্ট পিট্টা) লম্বা হতে পারে। ওজনে এরা ৪২ - ২১০ গ্রাম (১.৫ - ৭.৪ আউন্স) হয়।   তথ্যসূত্র   বিষয়শ্রেণী:শুমচা বিষয়শ্রেণী:প্যাসারিফর্মিস বিষয়শ্রেণী:পাখি পরিবার বিষয়শ্রেণী:টাইরানি বিষয়শ্রেণী:থাইল্যান্ডের পাখি
180px|right রুদ্র মুহম্মদ শহিদুল্লাহ (জন্ম: ১৯৫৬ সালের ১৬ অক্টোবর, মৃত্যু: ১৯৯১ সালের ২১ জুন) একজন প্রয়াত বাংলাদেশী কবি ও গীতিকার যিনি " প্রতিবাদী রোমান্টিক" হিসাবে খ্যাত। আশির দশকে কবিকণ্ঠে কবিতা পাঠে যে কজন কবি বাংলাদেশী শ্রোতাদের কাছে প্রিয় হয়ে ওঠেন তিনি তাদের অন্যতম। তার জনপ্রিয় কবিতার মধ্যে অন্যতম "যে মাঠ থেকে এসেছিল স্বাধীনতার ডাক, সে মাঠে আজ বসে নেশার হাট", "বাতাসে লাশের গন্ধ"। এই কবির স্মরণে বাংলাদেশের বাগেরহাট জেলার মংলার মিঠেখালিতে গড়ে উঠেছে "রুদ্র স্মৃতি সংসদ"।   ১৯৮১ সালের ২৯ জানুয়ারি বহুল আলোচিত নারীবাদী লেখিকা তসলিমা নাসরিনকে বিয়ে করেন। ১৯৮৮ সালে তাদের দাম্পত্য জীবনের অবসান ঘটে। ১৯৯১ সালের ২১ জুন রুদ্র ঢাকায় মৃত্যুবরণ করেন।  আরও পড়ুন... • সংরক্ষাণাগার
পাবনা-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি পাবনা জেলায় অবস্থিত জাতীয় সংসদের আসন ছিল।   সীমানা    ইতিহাস  পাবনা-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আহমেদ তফিজ উদ্দিনবাংলাদেশ আওয়ামী লীগ১৯৭৯মীর্জা আবদুর রশিদবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পাবনা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
গুলবার্গ বিমানবন্দর বা "কালাবুরগি বিমানবন্দর" হল একটি সবুজ বিমানবন্দর (গ্রীনফিল্ড এয়ারপোর্ট) যা ভারতের কর্ণাটক রাজ্যের গুলবার্গ (সরকারি নাম-কালাবুরগি) শহরের জন্য উড়ান পরিষেবা পরিবেশন করে।  অবস্থান বিমানবন্দরটি শহরের থেকে ১৫ কিলোমিটার পূর্ব দিকে শ্রীনভাস সারদাগি গ্রামে রাজ্য সড়ক ১০-এর (সেদাম রোড) পাশে গড়ে উঠেছে। বিমানক্ষেত্রটির মোট দৈর্ঘ্য ৭.৫ কিমি। ২৬ আগস্ট ২০১৮ সালে বিমানবন্দরটিতে সফলভাবে একটি বিমানের পরিক্ষামূক অবতরণ করানো হয়। এই বিমানবন্দরের রানওয়ে ভারতের ১০ তম এবং কর্ণাটকের দ্বিতীয় দীর্ঘতম রানওয়ে।  ইতিহাস বিমানবন্দরটি রাইটস লিমিটেডের কারিগরি সহায়তায় কর্ণাটক রাজ্য পাবলিক ওয়ার্ক ডিপার্টমেন্ট (পিডব্লুডি) দ্বারা নির্মিত।  ₹১২০ কোটি টাকায় প্রকল্পটি প্রাথমিকভাবে কর্ণাটক সরকার  সহ সরকারি-বেসরকারি অংশিদারিত্বের (পিপিপি) অধীনে নির্মিত হয়েছে তবে প্রকল্প বাস্তবায়নের বিলম্বের কারণে  চুক্তিটি ২০১৫ সালের জানুয়ারিতে বাতিল করা হয়েছিল।   এপ্রিল ২০১৭ সালে, কালাবুরগি বিমানবন্দরটি ২.৩৬ কিলোমিটার দীর্ঘ ও ৬০ মিটার চওড়া রানওয়ের ২৫% সম্পূর্ণ হয়।  রানওয়ে উন্নয়ন প্রকল্পটি মূলত ২০১৭ সালের ডিসেম্বরে শেষ হওয়ার পরিকল্পনা ছিল, তবে কর্ণাটক সরকার গুলবার্গ এয়ারপোর্ট ডেভেলপার্স লিমিটেডের সাথে একটি সমঝোতা স্মারক বাতিল করার সিদ্ধান্তের পর ২০১৮ সালের মে মাসে বিমানবন্দরের কাজ শেষ হবে বলে ধরা হয়।  গুলবার্গ বিমানবন্দর (কালাবুরগি বিমানবন্দর) ২০১৮ সালের নভেম্বরে প্রথম বাণিজ্যিক সেবা প্রদান করবে। বিমানবন্দরের বর্তমান রানওয়েটি ১.৯৭ কিলোমিটার থেকে প্রসারিত করে ৩.২৬ কিলোমিটার দীর্ঘ করা হয়েছে।  বিমানসংস্থা এবং গন্তব্য   তথ্যসূত্র  বহিঃসংযোগ  বিষয়শ্রেণী:কর্ণাটকের বিমানবন্দর বিষয়শ্রেণী:২০২০-এ কর্ণাটকে প্রতিষ্ঠিত বিষয়শ্রেণী:গুলবার্গা
থাম্ব|দক্ষিণ সুদানের স্যাটেলাইট চিত্র। দিদিঙ্গা পাহাড়ি অঞ্চল দক্ষিণ সুদানের নমোরুনিয়াং রাজ্যের একটি উঁচু অঞ্চল, মূলত বুদি কাউন্টিতে রাজ্যগুলির পুনর্গঠনের আগে এটি পূর্ব ইকুয়েটারিয়ার একটি অংশ ছিল। অঞ্চলটিতে বসবাসকারী দিদিঙ্গা জনগোষ্ঠীর জন্য এর এমন নামকরণ করা হয়েছে। দিদিঙ্গা পাহাড়ে সমৃদ্ধ এবং উর্বর মাটি রয়েছে যা তামাক, আলু, ভুট্টা এবং দুরার চাষের জন্য ব্যবহৃত হয়।  নাকোদক, নারুস এবং লয়োরো নদী দিদিঙ্গা পাহাড়ের পূর্ব দিকে উৎপন্ন হয়ে বৃহত্তর কাপোয়েটার পূর্বদিকে প্রবাহিত হয়েছে এবং নারুয়ার জলা এলাকায় উত্তরপূর্ব দিকে নির্গত হয়েছে। নদীগুলিতে বর্ষাকালে বন্যা হয়, তবে অন্যান্য সময়ে প্রবাহ বন্ধ হয়ে যায়। শুকনো মরসুমে গ্রেটার কাপোটা থেকে টোপোসারা তাদের গবাদি পশুদের পানি ও চারণভূমির জন্য দিদিঙ্গা পাহাড়ে নিয়ে যেত টোপোসাদের জমিতে বৃষ্টি না হওয়া পর্যন্ত। অতীতে, এই ঐতিহ্যগুলো দুটি সম্প্রদায়ের মধ্যে চুক্তির মাধ্যমে পরিচালিত হতো, যাতে চারণভূমিতে প্রবেশের অধিকারের বিনিময়ে উপহার বিনিময় করা হতো। গৃহযুদ্ধের সময় বন্দুকের বিস্তার এবং শৃঙ্খলা ভেঙে যাওয়ার সাথে সাথে ঐতিহ্যবাহী প্রোটোকলগুলো উপেক্ষিত হতে থাকে এবং সহিংসতা সাধারণ ঘটনা হয়ে ওঠে।  চুকুদুম গ্রামটি দিদিঙ্গা পর্বতমালার গোড়ায় অবস্থিত।Ib Friis and Kaj Vollesen    তথ্যসূত্র     বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাহাড় বিষয়শ্রেণী:দক্ষিণ সুদানের পাহাড়
স্মিনু জিন্দাল (জন্ম: ১৮ই জানুয়ারী ১৯৭৩) একজন ভারতীয় শিল্পপতি। তিনি জিন্দাল এসএডব্লিউ লিমিটেডের ব্যবস্থাপনা পরিচালক এবং স্বয়ম-এর প্রতিষ্ঠাতা-চেয়ারপার্সন, এটি স্মিনু জিন্দাল ট্রাস্ট এবং ভারতের শীর্ষস্থানীয় অ্যাক্সেসিবিলিটি রাইটস সংগঠনের একটি উদ্যোগ। তিনি ২০০১ সালে ইন্দ্রেশ বাত্রার সাথে বিবাহ বন্ধনে আবদ্ধ হন। তাঁদের দুই পুত্র সন্তান, অনভ বাত্রা এবং অর্জন বাত্রা। তিনি ২২ বিলিয়ন মার্কিন ডলারের ওপি জিন্দাল গ্রুপের সদস্য।  স্মিনু জিন্দাল ২০০১ সালের ফেব্রুয়ারিতে জিন্দাল এসএডব্লিউ লিমিটেডের ব্যবস্থাপনা পরিচালক হিসেবে নিযুক্ত হন। তিনি ২০১১ সালের অক্টোবর থেকে ২০১৬ সালের আগস্ট মাস পর্যন্ত হেক্সা ট্রেডেক্স লিমিটেডের ব্যবস্থাপনা পরিচালকের পদেও অধিষ্ঠিত ছিলেন। তিনি ২০০৭ সাল থেকে অ্যাসোচেম ন্যাশনাল কাউন্সিল অন আয়রণ অ্যাণ্ড স্টিল-এর চেয়ারপারসন।   প্রারম্ভিক জীবন  স্মিনু রাজস্থানের জয়পুরের মর্যাদাপূর্ণ মহারানি গায়ত্রী দেবী গার্লস পাবলিক স্কুল এবং নতুন দিল্লির প্রেজেন্টেশন কনভেন্ট সিনিয়র সেকেণ্ডারি স্কুলে পড়াশোনা করেছেন। এরপর তিনি নতুন দিল্লির শ্রী রাম কলেজ অফ কমার্স (এসআরসিসি) থেকে বাণিজ্যে স্নাতক ডিগ্রি অর্জন করেন।  ১১ বছর বয়সে, জয়পুর থেকে নতুন দিল্লি যাওয়ার সময় তিনি একটি দুর্ঘটনার শিকার হন, যার ফলে জীবনের বাকি সময় তাঁকে হুইলচেয়ারের সাহায্যেই চলাফেরা করতে হবে।   ব্যবসায়  স্মিনু জিন্দাল ১৯ বছর বয়সে জিন্দাল এসএডব্লিউ লিমিটেডের একটি লোকসানে চলা কারখানায় ব্যবস্থাপনা প্রশিক্ষণার্থী হিসেবে (১লা আগস্ট ১৯৯২ থেকে ৩০শে জুন ১৯৯৪) যোগদান করেন। এরপর তাঁকে সেখানে নির্বাহী-কর্পোরেট প্ল্যানিং পদে উন্নীত করা হয় (১লা জুলাই ১৯৯৪ থেকে ৩১শে মার্চ ১৯৯৫)।  কোম্পানির সহযোগী প্রতিষ্ঠান জিন্দাল আইটিএফ (জেআইটিএফ) আরবান ইনফ্রাস্ট্রাকচারের অধীনে নগর উন্নয়ন, গার্হস্থ্য পরিবহন এবং সরবরাহ সহ নতুন ব্যবসায়িক ক্ষেত্রগুলিতে কোম্পানিকে উদ্যোগ নিতে স্মিনু জিন্দাল সহায়তা করেছিলেন।   এসজেসিটি কর্তৃক "স্বয়ম" উদ্যোগের সূচনা  ২০০০ সালের অক্টোবরে, এসজেসিটি একটি ওয়েব-পোর্টাল হিসেবে 'স্বয়ম' উদ্যোগ চালু করে।   সদস্যপদ  তিনি ভারত সরকারের প্রতিবন্ধী ব্যক্তিদের কল্যাণে জাতীয় পুরস্কার কমিটির জুরি সদস্য ছিলেন।   পুরস্কার এবং সম্মাননা    এফআইসিসিআই লেডিস অর্গানাইজেশন (এফএলও) কর্তৃক ২০০৯ সালের বর্ষসেরা নারী উদ্যোক্তা পুরস্কার  ওয়ার্ল্ড ইকোনমিক ফোরাম কর্তৃক ইয়ং গ্লোবাল লিডার্স (ওয়াইজিএল) ২০০৯  ২০০৯ সালে এএসআই-এর সাথে যৌথভাবে জাতীয় পর্যটন শ্রেষ্ঠত্ব পুরস্কার  জাতীয় পর্যটন পুরস্কার ২০১১-১২  ২০১১ সালে ফরচুন ইণ্ডিয়া ম্যাগাজিন স্মিনু জিন্দালকে ভারতের ৩৮তম সবচেয়ে ক্ষমতাধর নারী হিসেবে চিহ্নিত করেছিল  সমাজসেবা বিভাগে এশিয়া-প্যাসিফিক এন্টারপ্রাইজ লিডারশিপ অ্যাওয়ার্ড (এপেলা) (২০১২)  ২০১৪ সালে ল'ওরিয়াল ফেমিনা উইমেন অ্যাওয়ার্ড  গ্লোবাল ইয়ুথ আইকন অ্যাওয়ার্ডস ২০১৪  গেটস স্বীকৃতি পুরস্কার ২০১৬  স্মিনু জিন্দাল কর্পোরেট ডিভাস, হোয়াই আই ফেইলড? বইয়ে স্থান পেয়েছেন।   তথ্যসূত্র   বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় প্রতিবন্ধী অধিকার কর্মী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:নারী শতকোটিপতি বিষয়শ্রেণী:ভারতীয় শতকোটিপতি বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:দিল্লির নারী ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
জঘাতু জেলা (), (অন্যথায় ওয়াইজ শহীদ জেলা এবং বাহরামি শহীদ নামেও ডাকা হয়) আফগানিস্তানের গজনি প্রদেশের বৃহত্তম এবং সর্বাধিক জনবহুল একটি জেলা, যেটি গজনি শহরের পশ্চিম অঞ্চলে অবস্থিত।। ২০০২ সালের আদমশুমারী আনুমানিক হিসাব অনুযায়ী, জেলাটির জনসংখ্যা ছিল প্রায় ১৩২,২৬৫ জন এর মত। যার মধ্যে ৭৩% হাজারা সম্প্রদায়ের এবং ২৭% পশতুন সম্প্রদায়ের অন্তর্ভুক্ত।  কৃষি গঠিত হয়েছে:  গম, আলু, ক্লোভার এবং আলফালাফা হল প্রধান ফসল।  ভেড়া, ছাগল, গরু, গাধা এবং হাঁস।   তথ্যসূত্র  বহিঃসংযোগ  Map of Settlements AIMS, May 2002  বিষয়শ্রেণী:গজনি প্রদেশের জেলা
thumb|300px|নিচিবুঙ্কেন ভবন। জাপান অধ্যয়নের জন্য আন্তর্জাতিক গবেষণা কেন্দ্র, বা, , বা, নিচিবুঙ্কেন (日文研), হলো জাপানের কিয়োটোতে অবস্থিত একটি আন্তঃবিশ্ববিদ্যালয় গবেষণা প্রতিষ্ঠান। ন্যাশনাল ইনস্টিটিউট অফ জাপানিজ লিটারেচার, ন্যাশনাল মিউজিয়াম অফ জাপানিজ হিস্ট্রি এবং ন্যাশনাল মিউজিয়াম অফ এথনোলজির পাশাপাশি এটিও মানবিক বিষয়াবলীর জন্য জাতীয় প্রতিষ্ঠানগুলির মধ্যে একটি। এই কেন্দ্রটি জাপানি সংস্কৃতি সম্পর্কিত গবেষণার জন্য নিবেদিত একটি প্রতিষ্ঠান। ইতিহাস ১৯৮২ সালে জাপানের শিক্ষা, বিজ্ঞান ও সংস্কৃতি মন্ত্রণালয় "জাপানি সংস্কৃতি সম্পর্কিত ব্যাপক গবেষণার পদ্ধতি" বিষয়ে পরিচালিত একটি প্রাথমিক গবেষণায় প্রতিষ্ঠানটি প্রতিষ্ঠার প্রয়োজনীয়তা দেখতে পায়। বেশ কয়েক বছর ধরে জরিপ করার পর প্রধানমন্ত্রী নাকাসোনে ইয়াসুহিরোর প্রশাসনের অধীনস্থ মন্ত্রণালয় ১৯৮৭ সালে কিয়োটোতে বিশিষ্ট দার্শনিক উমেহারা তাকেশিকে প্রথম মহাপরিচালক হিসেবে নিয়োগ দান করে জাপান অধ্যয়নের জন্য আন্তর্জাতিক গবেষণা কেন্দ্র প্রতিষ্ঠা করে। বিশিষ্ট কিয়োটো শিক্ষাবিদ উমেসাও নোবুও এবং কুয়াবারা তাকেও-ও কেন্দ্রের প্রতিষ্ঠায় মূল ভূমিকা পালন করেছিলেন। ১৯৯০ সালে কেন্দ্রটি নিশিকিও-কু-এর ওয়েমা-চো-তে তার বর্তমান অবস্থানে চলে আসে। সমালোচনা ১৯৮০-এর দশকে মার্কিন যুক্তরাষ্ট্রের সাথে ক্রমবর্ধমান বাণিজ্য উদ্ধৃত্তের পটভূমিতে নিচিবুঙ্কেন প্রতিষ্ঠিত হয়েছিল। সাংস্কৃতিক-নৃতত্ত্ববিদ উয়েনো চিজুকো জাতীয় ব্র্যান্ডিংয়ের গণনামূলক প্রচেষ্টা হিসাবে কেন্দ্রটিকে তীব্রভাবে সমালোচনা করেছেন। উয়েনো দাবি করেছেন যে, কেন্দ্রের একাডেমিক প্রবণতা সত্ত্বেও, নিচিবুঙ্কেনের প্রকৃত উদ্দেশ্য ছিল জাপানের ভাবমূর্তি উন্নত করা যেন জাপানের ব্যবসায়িক মনোবৃত্তির সমালোচনা রোধ করা যায় এবং বিদেশে জাপানি পণ্যের বিক্রয় উন্নত করা যায়। ইয়ান বুরুমা বিদেশের প্রভাবশালী সংবাদপত্রে সেই সময়ে যথেষ্ট ক্ষোভের সাথে মন্তব্য করেছিলেন যে, কেন্দ্রের প্রতিষ্ঠা একটি প্রকল্পের অংশ যা দ্বিতীয় বিশ্বযুদ্ধ-পূর্ব জাপানের জাতীয়তাবাদী মতাদর্শকে পুনর্গঠন করার জন্য করা হয়েছে। পাঠাগার কেন্দ্রের সাথে একটি পাঠাগার যুক্ত রয়েছে। এই পাঠাগারের সংগ্রহে প্রাথমিকভাবে জাপান সম্পর্কিত অধ্যয়নের জন্য প্রাসঙ্গিক বই এবং গ্রন্থপঞ্জি রয়েছে। ২০১৪ সাল পর্যন্ত এতে জাপানি ভাষায় প্রায় ৪০০,০০০ এবং অন্যান্য ভাষায় ৯৭,০০০ খণ্ড বই রয়েছে। এটিতে আরও প্রায় ৪,৪০০টি জাপানি সাময়িকী এবং প্রায় ১,০০০টি বিদেশী ভাষার সাময়িকী রয়েছে। পাঠাগারটিতে রেকর্ড, ভিডিও এবং অন্যান্য ডিজিটাল আকারে প্রকাশিত উপকরণের একটি উল্লেখযোগ্য সংগ্রহ রয়েছে। প্রকাশনা নিচিবুঙ্কেন জাপান অধ্যয়ন সম্পর্কে দুটি সাময়িকী প্রকাশ করেন: ইংরেজিতে জাপান রিভিউ এবং জাপানি ভাষায় নিহন কেনকিউ। জাপান রিভিউ হল একটি পিয়ার-রিভিউ জার্নাল যা JSTOR এবং নিচিবুঙ্কেন ওয়েবসাইটে প্রকাশিত হয়। বছরে একবার করে প্রকাশিত জাপান রিভিউ সারা বিশ্বের পণ্ডিতদের কাছ থেকে জাপানি সংস্কৃতির উপর অসামান্য প্রবন্ধ ও গবেষণা নোট আহ্বান করে। আরও দেখুন  জাপানের ইতিহাসলেখ তথ্যসূত্র  বহিঃসংযোগ নিচিবুঙ্কেন।  বিষয়শ্রেণী:জাপান চর্চা বিষয়শ্রেণী:জাপানের গবেষণা ইনস্টিটিউট বিষয়শ্রেণী:সামাজিক বিজ্ঞান গবেষণা প্রতিষ্ঠান
অম্বিকা বন্দ্যোপাধ্যায় (২৮ আগস্ট, ১৯২৮ - ২৫ এপ্রিল, ২০১৩ ) ভারতের পঞ্চদশ লোকসভার সদস্য। তিনি তৃণমূল কংগ্রেসের প্রার্থী হিসেবে হাওড়া লোকসভা কেন্দ্র থেকে নির্বাচিত।Ambica Banerjee -Political Profile  Ambica Banerjee -Political Profile তিনি পেশায় একজন মেকানিক্যাল ইঞ্জিনিয়ার।  ২০০১, ১৯৯৬, ১৯৯১, ১৯৮৭ ও ১৯৮২ সালের বিধানসভা নির্বাচনে অম্বিকা বন্দ্যোপাধ্যায় হাওড়া মধ্য বিধানসভা কেন্দ্র থেকে জয়ী হয়েছিলেন।   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০১৩-এ মৃত্যু বিষয়শ্রেণী:পঞ্চদশ লোকসভার সদস্য বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:ভারতীয় প্রকৌশলী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গের রাজনীতিতে নারী
ননি রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোডটি NONEY। এটি ননি শহরের পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত আছে। এই রেললাইনের কাজ ২০১৯ সালে শেষ হবে বলে আশা করা হচ্ছে।Station foundation stone laid, Imphal one more step closer to see railway train   তথ্যসূত্র   বিষয়শ্রেণী:মণিপুরের রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের প্রস্তাবিত রেলওয়ে স্টেশন
ফখর উদ্দিন আহমেদ চৌধুরী (জন্ম: অজানা, মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  ফখর উদ্দিন আহমেদ চৌধুরীর জন্ম সিলেট জেলার গোলাপগঞ্জ উপজেলার রণকেলী-বারকোট গ্রামে। তার বাবার নাম ওসমান আলী চৌধুরী এবং মায়ের নাম জামিলুন নেছা। তার স্ত্রীর নাম সৈয়দা হেলেনা বেগম। তাদের তিন ছেলে ও তিন মেয়ে।   কর্মজীবন  ফখর উদ্দিন আহমেদ চৌধুরী চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম ইপিআরের ১৪ নম্বর উইংয়ে। এর অবস্থান ছিল হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের বিভিন্ন স্থানে সাহসিকতার সঙ্গে প্রতিরোধযুদ্ধ করেন। পরে মুক্তিবাহিনীর ১ নম্বর সেক্টরের ঋষিমুখ ও শ্রীনগর সাবসেক্টরে যুদ্ধ করেন।   মুক্তিযুদ্ধে ভূমিকা  ফেনী জেলার ছাগলনাইয়া উপজেলার মহামায়া ইউনিয়নের অন্তর্গত চাঁদগাজী এলাকায় বিলোনিয়ার অংশে তিন দিকে ভারত। সরু এক এলাকা। প্রতিরোধযুদ্ধ শেষে চট্টগ্রাম অঞ্চলের মুক্তিযোদ্ধাদের একাংশ অবস্থান নিয়েছিল চাঁদগাজীতে। সেখানে ছিল মুক্তিযোদ্ধাদের কয়েকটি দল। একটি দলের নেতৃত্বে ছিলেন ফখর উদ্দিন আহমেদ চৌধুরী। চাঁদগাজীতে ২৪ মে পাকিস্তান সেনাবাহিনীর সঙ্গে মুক্তিযোদ্ধাদের প্রথম যুদ্ধ হয়। তারপর খণ্ড খণ্ডভাবে ২৪ জুন পর্যন্ত সেই যুদ্ধ অব্যাহত থাকে। মে মাসের মাঝামাঝি এক দল পাকিস্তানি সেনা উপস্থিত হয় চাঁদগাজীতে। তারা সেখানে ঘাঁটি গাড়ে। ফখর উদ্দিন আহমেদ চৌধুরীর নেতৃত্বে একদল মুক্তিযোদ্ধা ২৪ মে সেখানে আক্রমণ করে। শুরুতে পাকিস্তান সেনাবাহিনী মুক্তিযোদ্ধাদের আক্রমণ তীব্রভাবে প্রতিরোধ করে। ফখর উদ্দিন আহমেদ চৌধুরী তাতে দমে না গিয়ে সহযোদ্ধাদের নিয়ে বীরত্বের সঙ্গে পাকিস্তান সেনাবাহিনীর পাল্টা আক্রমণ প্রতিহত করেন। তার সাহসিকতায় হতবুদ্ধি ও বিপর্যস্ত হয়ে পড়ে পাকিস্তানি সেনারা এবং নিহত ও আহতদের নিয়ে পালিয়ে যায়। সেদিন যুদ্ধে ফখর উদ্দিন আহমেদ চৌধুরী যথেষ্ট রণকৌশল ও সাহস প্রদর্শন করেন। মূলত তার রণকৌশল ও সাহসিকতার কারণেই পাকিস্তানি সেনারা হতোদ্যম হয়ে পড়ে। এরপর কয়েক দিন সেখানে পরিস্থিতি শান্ত ছিল। ৬ জুন একদল পাকিস্তানি সেনা চাঁদগাজীতে মুক্তিযোদ্ধাদের অবস্থানে পাল্টা আক্রমণ চালায়। সকাল আনুমানিক ১০টার দিকে প্রায় দুই কোম্পানি পাকিস্তানি সেনা মুক্তিযোদ্ধাদের ওপর আক্রমণ করে। ফখর উদ্দিন আহমেদ চৌধুরী সহযোদ্ধাদের নিয়ে সাহসিকতার সঙ্গে পাকিস্তান সেনাবাহিনীর ওপর আক্রমণ করেন। পরে আরও কয়েক দিন যুদ্ধ হয়। শেষে ১৯ জুন পাকিস্তানি সেনারা হেলিকপ্টার ও স্থলবাহিনী দিয়ে যৌথ আক্রমণ করে। তারা হেলিকপ্টারের সাহায্যে মুক্তিযোদ্ধাদের অবস্থানের পেছনে সেনা নামায়। তখন পরিস্থিতি বিপজ্জনক হয়ে পড়ায় মুক্তিযোদ্ধারা দ্রুত নিরাপদ অবস্থানে চলে যান। চাঁদগাজী পাকিস্তানি সেনাদের নিয়ন্ত্রণে চলে যায়।   পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:১৯৯৬-এ মৃত্যু
সে যে বসে আছে শাহানা বাজপেয়ী রচিত এবং শায়ান চৌধুরী অর্ণবের গাওয়া একটি জনপ্রিয় বাংলা গান। ২০০৪ সালে অফবিট নামের একটি বাংলা টেলিভিশন নাটকের শিরোনাম সংগীত হিসেবে এটি সর্বপ্রথম প্রকাশিত হয়। এই গানের সুর এবং সঙ্গীতায়জন করেছেন অর্ণব। পরবর্তীতে চাইনা ভাবিস-এ, অর্ণবের প্রথম একক এ্যালবামে গানটি অন্তর্ভুক্ত হয়।  প্রচারিত হওয়ার পর থেকেই শ্রুতিমধুর কথা ও ভিন্ন ধাঁচের গায়কীর জন্য গানটি সবধরনের শ্রেণীর শ্রোতার কাছে জনপ্রিয় হয়ে ওঠে। শহুরে শিক্ষিত মানুষদের কাছে অর্ণব হয়ে ওঠেন ভালো লাগার এক শিল্পী। এমনকি এখন পর্যন্ত বিভিন্ন কর্নসাট এবং এফএম রেড়িওতে এই গানের জন্য শ্রোতাদের অনুরোধ থাকে সবসময়।   তথ্যসূত্র   বিষয়শ্রেণী:বাংলা ভাষার গান বিষয়শ্রেণী:বাংলাদেশী গান বিষয়শ্রেণী:শায়ান চৌধুরী অর্ণব বিষয়শ্রেণী:বাংলাদেশী সঙ্গীত
চেন-নিং ফ্রাঙ্কলিন ইয়াং (প্রথাগত চীনা: 楊振寧; সরলীকৃত চীনা: 杨振宁; পিনিয়ান: Yáng Zhènníng) একজন চীনা বংশোদ্ভূত মার্কিন পদার্থবিজ্ঞানী। তার গবেষণার মূল বিষয় ছিল পরিসংখ্যানগত বলবিজ্ঞান এবং প্রতিসাম্য নীতি। তিনি ১৯৫৭ সালে অপর চীনা বিজ্ঞানী সুং দাও লি-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা আবিষ্কার করেছিলেন, মৌলিক কণাসমূহের মধ্যে দুর্বল বলের মিথস্ক্রিয়ায় কোন প্যারিটি (দর্পণ প্রতিফলন) প্রতিসাম্য নেই। এই আবিষ্কারটি পরীক্ষার মাধ্যমে প্রমাণ করেছিলেন চিয়েন শিয়ুং উ।  ইয়াং-এর সাথে লি'র সম্পর্কে ১৯৬২ সালের পর থেকে অবনতি হতে থাকে। এখনও তাদের মধ্যে একটি বিষয়ে বিতর্ক রয়ে গেছে। আর তা হল, কে প্রথমে দুর্বল মিথস্ক্রিয়ার ক্ষেত্রে প্যারিটির নিত্যতার ধারণাটি প্রথম ব্যক্ত করেছিলেন। ইয়াংয়ের সাথে বিখ্যাত বিজ্ঞানী রবার্ট মিল্‌স-এর সুসম্পর্ক ছিল। তারা একসাথে কাজ করেছেন। গেজ তত্ত্বে তাদের আবিষ্কৃত নতুন বিশাল ব্যপ্তির শাখাটি ইয়াং-মিল্‌স তত্ত্ব নামে পরিচিত। কণা পদার্থবিজ্ঞানের আদর্শ মডেলে ইয়াং-মিল্‌সের এ ধরনের তত্ত্বগুলো এখন অতি গুরুত্বপূর্ণ ভূমিকা পালন করছে।   পুরস্কারসমূহ   পদার্থবিজ্ঞানে নোবেল পুরস্কার (১৯৫৭)  রামফোর্ড পুরস্কার (১৯৮০)  ন্যাশনাল মেডেল অফ সাইন্স (১৯৮৬)  বেঞ্জামিন ফ্রাঙ্কালিন মেডেল (১৯৯৩)  বওয়ার মেডেল (১৯৯৪)  আলবার্ট আইনস্টাইন মেডেল (১৯৯৫)  এন বোগোলিয়ুবভ পুরস্কার (১৯৯৬)  লার্‌স ওনস্যাগার পুরস্কার (১৯৯৯)  বাদশাহ ফয়সাল আন্তর্জাতিক পুরস্কার (২০০১)   তথ্য উৎস  ইয়াং রচিত গ্রন্থাবলী         বহিঃসংযোগ   Nobel biography   YITP website (The C.N. Yang Institute for Theoretical Physics at the State University of New York at Stony Brook)  Past Faculty biography (Institute for Advanced Study)  Symmetries and Reflections (C.N. Yang retirement symposium at the State University of New York at Stony Brook)  Official homepage I (State University of New York at Stony Brook)  Official homepage II (The Chinese University of Hong Kong)  বিষয়শ্রেণী:১৯২২-এ জন্ম বিষয়শ্রেণী:জীবিত ব্যক্তি বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:মার্কিন পদার্থবিজ্ঞানী বিষয়শ্রেণী:চীনা পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:কণা পদার্থবিজ্ঞানী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলবার্ট আইনস্টাইন পদক বিজয়ী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:মার্কিন অজ্ঞেয়বাদী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:জিনহুয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:জিনহুয়া বিশ্ববিদ্যালয়ের শিক্ষক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:চীনা একাডেমি অফ সাইন্সের সদস্য বিষয়শ্রেণী:চীনে মার্কিন অভিবাসী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:চীনের নাগরিকীকৃত নাগরিক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
আল হামরিয় () হল দুবাই, সংযুক্ত আরব আমিরাত এর একটি এলাকা। এটি বার দুবাইয়ের ক্রিক বরাবর পশ্চিম দুবাইতে অবস্থিত। আল হামরিয় মূলত একটি আবাসিক এলাকা তবে বেশ কয়েকটি শপিং কমপ্লেক্স এবং বৈদেশিক কনস্যুলেটগুলি এর প্রেক্ষিতে রয়েছে।  আল হামরিয় কাছাকাছি বা গুরুত্বপূর্ণ সড়কগুলি বুর্জুয়ান, ব্যাংক অফ উম্ম আল কওয়াইন, আবু ধাবি কমার্শিয়াল ব্যাংক, আল মুসাসালা টাওয়ার এবং চারটি পয়েন্টে শেরাটন অন্তর্ভুক্ত। এ এলাকা ভারত, ব্রিটেন, ওমান, সৌদি আরব এবং কুয়েত এর কনস্যুলেটের রয়েছে।   তথ্যসূত্র   বিষয়শ্রেণী:সংযুক্ত আরব আমিরাতের শহর
গে লিব হল র‍্যাডিক্যাল পার্টির সাথে যুক্ত একটি এলজিবিটিআই উদারপন্থী সংগঠন। পূর্বে ২০০২ সালে এর প্রতিষ্ঠার পর থেকে এটি ২০১৩ সাল পর্যন্ত ফরাসি রাজনৈতিক দল ইউনিয়ন ফর এ পপুলার মুভমেন্ট-এর সাথে এবং এরপর ২০১৩ থেকে ২০১৮ সাল পর্যন্ত ইউনিয়ন অফ ডেমোক্র্যাটস অ্যান্ড ইন্ডিপেন্ডেন্টস-এর সাথে যুক্ত ছিল।Xavier Jardin, Dictionnaire de la Droite, Paris: Larousse, 2007, p. 138    ইতিহাস  গে লিব তৈরির সময় এটি জঁ-পিয়ের রাফারাঁ, ফিলিপ ডুস্ট-ব্লেজি, আল্যাঁ জুপে এবং ফ্রাঁসোয়া বারোইন-এর সমর্থন পেয়েছিল। ২০০২ সালে, এর সদস্যরা প্রথমবারের মতো প্যারিসে প্রাইড প্যারেডে অংশগ্রহণ করে।  ২০০৭ সাল থেকে, তারা দ্য পিঙ্ক প্যান্থার্স,Cédric Douzant, 'Gay pride: entre les Panthères roses et Gaylib, la guerre continue', in Têtu, 29 June 2009  অ্যাক্ট আপ এবং এইডস-এর (এআইডিইএস)Marc Endeweld, 'Marche des fiertés: le char de GayLib bloqué pendant une heure', in Têtu, 30 June 2008  মতো গোষ্ঠীগুলির সমালোচনার সম্মুখীন হয়েছে কারণ ইউনিয়ন ফর পপুলার মুভমেন্ট (ইউএমপি) কখনো সমকামী বিবাহকে স্বীকার করে নেয়নি। তবে, গে লিব যুক্তি দেয় যে ইউএমপি ঘৃণাজনিত অপরাধবিরোধী আইনকে শক্তিশালী করা, নাগরিক সংহতি চুক্তি (পিএসিএস) উন্নত করা, ফরাসি সমান সুযোগ এবং বৈষম্য বিরোধী কমিশন (এইচএএলডিই) প্রতিষ্ঠা করা এবং বিদেশ নীতিতে অপরাধীকরণের বিরুদ্ধে অবস্থান নেওয়ার ক্ষেত্রে, রমা ইয়াদের জাতিসংঘে আবেদন করার মাধ্যমে, অবদান রেখেছে।Cédric Douzant, 'Gaylib à la gay pride: le char qui dérange', in Têtu, 25 June 2009   ইউএমপির সমকামী বিবাহের বিরোধিতার কারণে, ২০১৩ সালের জানুয়ারিতে, এটি ইউএমপির সাথে তাদের সম্পর্ক প্রত্যাহার করে।Gaylib quitte l'UMP , Le Figaro, 12/01/2013 পরবর্তীতে এটি ইউনিয়ন অফ ডেমোক্র্যাটস অ্যান্ড ইন্ডিপেন্ডেন্টস (ইউডিআই) এর সাথে যুক্ত হয়, যার সভাপতি জিন-লুই বোরলু সমকামী বিবাহকে সমর্থন করেছিলেন।  ২০১৮ সালে, গে লিব ইউডিআই-এর সাথে সম্পর্ক ছিন্ন করে এবং র‍্যাডিক্যাল মুভমেন্ট (এমআর)-এ যোগ দেয়। এমআর-এর বিলুপ্তির পর, গে লিব পুনরুজ্জীবিত র‍্যাডিক্যাল পার্টি (পিআর)-এর দাপ্তরিক এলজিবিটিআই শাখায় পরিণত হয়।   আরও দেখুন    সমকামী এবং সমাজতন্ত্র, সমাজতান্ত্রিক দল -অধিভুক্ত সমতুল্য   তথ্যসূত্র    বহিঃসংযোগ    অফিসিয়াল ওয়েবসাইট  অফিসিয়াল ব্লগ  বিষয়শ্রেণী:রাজনৈতিক দলের অধিভুক্ত এলজিবিটিকিউ সংগঠন